Diari Oficial de la Generalitat Valenciana


Sumari del DOGV 4919, del 07-01-2005 (2004/12132)

RESOLUCIÓ de 22 de novembre de 2004, de la Direcció General de Treball i Seguretat Laboral, per la qual es disposa el registre i la publicació de l'Acord subscrit entre la Conselleria de Justícia i Administracions Públiques i les organitzacions sindicals del sector Justícia CSI-CSIF i CEMSATE, sobre mesures econòmiques en matèria de complement específic i productivitat del personal al servici de l'administració de Justícia dependent de la Generalitat Valenciana, per als exercicis pressupostaris 2003 a 2005 i de l'Acord subscrit amb les organitzacions CSI-CSIF, CEMSATSE, CC OO, UGT-PV i STAP-IV, que introduïx una addenda a l'anterior.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4919

Data del DOGV
:   07-01-2005

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2004/12047


Data del document
:   22-11-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * funcionari
    * sindicat
    * remuneració del treball
    * agent judicial
    * prima salarial

RESOLUCIÓ de 22 de novembre de 2004, de la Direcció General de Treball i Seguretat Laboral, per la qual es disposa el registre i la publicació de l'Acord subscrit entre la Conselleria de Justícia i Administracions Públiques i les organitzacions sindicals del sector Justícia CSI-CSIF i CEMSATE, sobre mesures econòmiques en matèria de complement específic i productivitat del personal al servici de l'administració de Justícia dependent de la Generalitat Valenciana, per als exercicis pressupostaris 2003 a 2005 i de l'Acord subscrit amb les organitzacions CSI-CSIF, CEMSATSE, CC OO, UGT-PV i STAP-IV, que introduïx una addenda a l'anterior. [2004/12569]
  
Vist el text de l'Acord sobre mesures econòmiques en matèria de complement específic i productivitat del personal al servici de l'administració de Justícia dependent de la Generalitat Valenciana, per als exercicis pressupostaris 2003 a 2005, subscrit entre la Conselleria de Justícia i Administracions Públiques i les organitzacions sindicals del sector Justícia CSI-CSIF i CEMSATE, en data 4 de febrer de 2003 i el text de l'Acord que introduïx una addenda a l'anterior, subscrit entre la Conselleria de Justícia i Administracions Públiques i les organitzacions sindicals CSI-CSIF, CEMSATSE, CC OO, UGT-PV i STAP-IV, en data 28 de setembre de 2004, d'acord amb el que disposa l'article 36 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servici de les Administracions Públiques, modificada per la Llei 7/1990, de 19 de juliol, acorde
  
Primer
  
Dipositar els dits acords en l'oficina pública a què fa referència la Llei Orgànica 11/1985, de 2 d'agost, de Llibertat Sindical, adscrita a esta Direcció General.
  
Segon
  
Disposar que siga publicat en el Diari Oficial de la Generalitat Valenciana.
  
València, 22 de novembre de 2004.- El director general de Treball i Seguretat Laboral: Román Ceballos Sancho
  
ACORD ENTRE LA CONSELLERIA DE JUSTÍCIA I ADMINISTRACIONS PUBLIQUES I LES ORGANITZACIONS SINDICALS DEL
  
SECTOR JUSTÍCIA, SOBRE MESURES ECONÒMIQUES EN MATÈRIA DE COMPLEMENT ESPECIFIC I PRODUCTIVITAT DEL PERSONAL AL SERVICI DE L'ADMINISTRACIÓ DE JUSTÍCIA, DEPENDENT DE LA GENERALITAT VALENCIANA PER ALS EXERCICIS PRESSUPOSTARIS 8309 TF 2005.
  
El Ministeri de Justícia i les organitzacions sindicals més representatives en el sector, van aconseguir recentment un Acord en què es recullen les diverses mesures contingudes en la reforma projectada a través del Pacte d'Estat per a la reforma de la justícia, que té com a objectiu fonamental la modernització i millora del servici públic de l'administració de justícia, incrementant els seus nivells de qualitat, eficiència i eficàcia.
  
Concretament, les mesures contemplades en dit Acord es referixen als aspectes següents: manteniment del caràcter nacional dels cossos al servici de l'administració de justícia; tendència a aconseguir una major qualificació i professionalització del seu personal; consecució d'una més gran eficàcia en la prestació de servicis ?on cal destacar la introducció de les relacions de llocs de treball com a instrument d'ordenació i l'atribució de la capacitat organitzativa de les comunitats autònomes per a la determinació de l'horari laboral- i, finalment, l'establiment d'una nova ordenació retributiva, més flexible amb incentius salarials vinculats al compliment d'objectius.
  
Així mateix, sense perjudici de les mesures incloses en l'Acord Administració- sindicats per a la Modernització i Millora de les Administracions Públiques?, de 7 de novembre de 2002, formalitzat entre el Ministeri d'Administracions Públiques i les organitzacions sindicals, l'Acord entre el Ministeri de Justícia i els sindicats, a què ens estem referint, recull un increment retributiu que, pel que fa a retribucions bàsiques, és d'aplicació general a tot el personal dels cossos de funcionaris al servici de l'administració de justícia, amb independència de l'administració ?estatal o autonòmica- que abone dites retribucions. Pel que fa als nous conceptes que integren les retribucions complementàries fixes, la quantia del complement general de lloc serà fixada per les lleis de Pressuposts Generals de l'Estat de cada any, mentre que l'import del complement específic serà determinada per l'administració pública competent, prèvia negociació amb les organitzacions sindicals en els seus diversos territoris, que es reflectirà en les relacions de llocs de treball. Finalment, i quant a les retribucions complementàries variables, la quantia de la productivitat serà establida per l'administració pública competent en els seus corresponents àmbits, prèvia negociació i en funció dels objectius que, així mateix, s'establisquen, i per l'aplicació de programes vinculats amb la informatització, atenció al ciutadà, jornada flexible voluntària i agilitació de la tramitació.
  
Per tant, dins de l'àmbit competencial reconegut en l'Acord Ministeri de Justícia-sindicats, i per tal de fer possible al territori de la Comunitat Valenciana la posada en marxa de la reforma de l'administració de justícia, el conseller de Justícia i Administracions Públiques, Carlos González Cepeda, i les organitzacions sindicals, que tot seguit s'indiquen per orde de representativitat: CSI-CSIF, representat per Juan Carlos Ramírez Durá; CEMSATSE, representat per José Luis García Poves, convenen les següents mesures econòmiques en matèria de complement específic i productivitat del personal d'administració de Justícia, dependent de la Generalitat Valenciana, que seran aplicables durant els pròxims exercicis pressupostaris 2003, 2004 i 2005:
  
YXS 5791
  
La Productivitat es retribuirà a través d'un Programa d'Oferta Generalitzada, que comptarà amb la dotació econòmica següent:
  
Des de l'1 de gener fins al 30 d'abril de 2003: en quantia equivalent al 3,15% de la massa salarial certificada a 31 de desembre de 2002 per la Conselleria d'Economia, Hisenda i Ocupació.
  
A partir de l'1 de maig de 2003: s'aplicarà una retribució addicional del 2%, i s'arribarà a un total del 5,15% de la massa salarial.
  
La retribució de productivitat, a través del Programa d'Oferta Generalitzada, s'aplicarà de forma lineal a tots els funcionaris al servici de l'administració de justícia dependents de la Generalitat Valenciana, sempre que complisquen els dos requisits següents:
  
- En primer lloc, mantindre una col'laboració activa en el procés d'informatització de l'administració de justícia, utilitzar de forma adequada l'aplicació processal ?CICERONE- i altres eines informàtiques que implante l'administració autonòmica i comprometre's a assistir als cursos de formació que s'organitzen a l'efecte.
  
- En segon lloc, complir un horari laboral fix, que s'establix des de les 8:30 fins a les 14:30 hores, prestar la resta de la seua jornada conforme a la flexibilitat prevista en la Resolució de 5 de desembre de 1996, sobre jornada i horaris en l'àmbit de l'administració de Justícia. S'exceptua de l'anterior el personal d'aquells òrgans judicials o servicis que disposen d'horari especial en funció dels seus particulars característiques, que s'ajustaran al seu horari laboral peculiar.
  
Fins que, una vegada aprovades les corresponents relacions de llocs de treball, la Generalitat Valenciana determine l'horari laboral del personal pertanyent al sector justícia, el compliment de la nova franja horària de caràcter fix, que s'especifica en el paràgraf anterior, tindrà caràcter voluntari, de forma que es garantix la possibilitat d'optar, a títol individual, pel manteniment de l'establida en la Resolució de 5 de desembre de 1996, de la Secretaria d'Estat de Justícia. Dita opció comportarà, no obstant això, l'absència de percepció de la retribució corresponent a productivitat.
  
AFF 8814
  
1. De conformitat amb l'Acord Ministeri de Justícia-sindicats, s'aplicaran els següents increments:
  
1.1. Nous sous derivats de l'aplicació dels actuals coeficients 2,50; 2,00 i 1,75, amb una reducció en l'actual complement de destinació, fins aconseguir un increment del 4,7% de la massa salarial, amb efectes des de l'1 de gener de 2004. Dos punts percentuals d'este increment s'abonaran amb efectes de 28 d'abril de 2003.
  
1.2. Triennis calculats pel 5% dels nous sous, i seran d'aplicació els reconeguts a partir de l'1 de gener de 2004.
  
2. Complement específic derivat de l'aprovació de les noves estructures de llocs de treball: des de l'1 de juny de 2004 s'aplicarà el 8% de la massa salarial certificada a 31 de desembre de 2003, per la Conselleria d'Economia, Hisenda i Ocupació, amb una garantia mínima del 4% individual.
  
Atesa la capacitat organitzativa de les comunitats autònomes per a l'establiment de l'horari laboral, una vegada aprovades les corresponents relacions de llocs de treball, en l'àmbit del personal al servici de l'administració de justícia, dependent de la Generalitat Valenciana, es negociaran l'horari ordinari i els horaris especials.
  
3. Productivitat:
  
3.1. Des de l'1 de gener fins al 31 de maig de 2004: es mantindrà el Programa d'Oferta Generalitzada definit per a l'any 2003, així com la quantia del 5,15% de la massa salarial.
  
3.2. A partir de l'1 de juny: es destinarà a l'esmentat programa de productivitat un 3,15% de la massa salarial.
  
EQM 8838
  
1. De conformitat amb l'Acord Ministeri de Justícia-sindicats, s'actualitzarà el complement general del lloc amb l'1,5%, des de l'1 de gener de 2005, una vegada aprovades les noves estructures de llocs de treball.
  
2. S'incrementarà en un 2% el complement específic, i s'aconseguirà l'11% de la massa salarial certificada a 31 de desembre de 2004, per la Conselleria d'Economia, Hisenda i Ocupació, amb garantia mínima del 7% individual.
  
3. Es mantindrà el 2,15% de productivitat en programes d'oferta generalitzada. En l'any 2005 es negociarà el sistema de consolidació de l'esmentat 2,15% per als pròxims exercicis, i s'estudiarà la possibilitat que part de dita consolidació siga a través del complement específic i, en tot cas, una disminució del percentatge de productivitat es compensaria amb un increment en el citat complement específic.
  
València, 4 de febrer de 2003. El conseller de Justícia i Administracions Públiques: Carlos González Cepeda
  
Pel CSI-CSIF: Juan Carlos Ramírez Durá
  
Pel CEMSATSE: José Luis García Poves
  
ADDENDA A L'ACORD SUBSCRIT EL 4 DE FEBRER DE 2003 ENTRE LA CONSELLERIA DE JUSTÍCIA I ADMINISTRACIONS PUBLIQUES I LES ORGANITZACIONS SINDICALS CSI-CSIF I CEMSATSE SOBRE MESURES ECONÒMIQUES, EN MATÈRIA DE COMPLEMENT ESPECÍFIC I PRODUCTIVITAT DEL PERSONAL AL SERVICI DE L'ADMINISTRACIÓ DE JUSTÍCIA DEPENDENT DE LA GENERALITAT VALENCIANA PER ALS EXERCICIS 2003 Al 2005.
  
Seguint la dinàmica negociadora vigent entre el Ministeri de Justícia i les principals organitzacions sindicals del sector, el passat 4 de febrer de 2003 es va subscriure entre la Conselleria de Justícia i Administracions Públiques i les organitzacions sindicals CSI-CSIF i CEMSATSE un acord sobre mesures econòmiques en matèria de complement específic i productivitat del personal al servici de l'administració de justícia sobre el qual la Generalitat Valenciana té assumides competències, el fi últim de la qual era la millora en la prestació del servici públic que s'oferix als ciutadans, per mitjà de l'establiment d'una nova ordenació retributiva més flexible i la incorporació d'incentius salarials vinculats al compliment d'objectius que feren possible la posada en marxa de la reforma de l'administració de justícia al territori de la Comunitat Valenciana.
  
Entre les mesures retributives acordades per a l'any 2004 s'inclou la previsió següent:
  
?2. Complement específic derivat de l'aprovació de les noves estructures de llocs de treball: des de l'1 de juny de 2004 s'aplicarà el 8% de la massa salarial certificada a 31 de desembre de 2003 per la Conselleria d'Economia, Hisenda i Ocupació, amb una garantia mínima del 4% individual.-
  
Tal acord s'ha estat executant amb tota normalitat; s'han abonat als funcionaris inclosos en els programes d'oferta generalitzada els incentius salarials pactats i s'ha valorat de forma molt positiva el grau de compliment dels objectius previstos.
  
No obstant això, arribat el moment d'aplicació del complement específic, 1 de juny de 2004, este no s'ha pogut fer efectiu pel fet que les relacions de llocs de treball, a l'aprovació de les quals es vincula la meritació del complement específic, encara no han sigut aprovades.
  
En l'actualitat, la Llei Orgànica del Poder Judicial, en la redacció donada per la Llei Orgànica 19/2003, de 23 de desembre, encara es troba en fase de desenvolupament per part del Ministeri de Justícia, per la qual cosa determinats requisits que són imprescindibles perquè la comunitat autònoma puga negociar i elaborar les seues relacions de llocs de treball encara no estan establits, circumstància que resulta aliena a la voluntat de les parts firmants de l'Acord de 4 de febrer de 2003.
  
Exemple d'això és la determinació de les dotacions bàsiques de les unitats processals de suport directe, la fixació del complement general de lloc, la promulgació dels reglaments de desenvolupament de la Llei, l'establiment mateix de les bases del disseny de la futura oficina judicial, elements tots ells la fixació dels quals competix al Ministeri de Justícia i que avui encara no estan establits, per la qual cosa impedixen l'aprovació de les relacions de llocs de treball.
  
En este sentit, per part de la Direcció General de Justícia s'ha demanat l'oportú informe jurídic que, respecte de la qüestió que ens ocupa, establix que no pot oposar-se com a regla general la irretroactivitat, però es pot, una vegada aprovada la relació de llocs de treball, procedir al pagament del complement específic amb efectes retroactius a 1 de juny de 2004.
  
No obstant l'anterior, sempre ha sigut intenció de la Conselleria de Justícia i Administracions Públiques el fidel compliment de les obligacions que va assumir amb la subscripció de l'Acord i el respecte a l'esperit de millora de les condicions de treball i de prestació del servici que presidix este. Per això, l'administració, arreplegant el sentir de la part social, considera convenient plantejar una nova redacció consensuada del seu text únicament en allò que resulte absolutament imprescindible per a permetre la pacífica i puntual aplicació dels complements salarials pactats, i incloure l'esperit de l'Acord i superar així l'impediment tècnic que la no-aprovació de les relacions de llocs de treball ocasiona, i satisfer també les legítimes expectatives que el text de l'Acord ha despertat.
  
Per això s'opta per substituir en la redacció el terme «complement específic» pel de ?complement autonòmic transitori- sense vincular-lo a la prèvia existència de les relacions de llocs de treball.
  
Quant a la previsió relativa a l'actualització del complement general del lloc amb l'1,5% de massa salarial prevista per al 2005, convé adequar-la a la normativa vigent. Per tant, l'esmentada actualització s'aplicarà al complement autonòmic transitori alhora que la determinació del complement general del lloc, tal com establix l'article 519.2 de la Llei Orgànica del Poder Judicial en la nova redacció donada per la Llei Orgànica 19/2003, de 23 de desembre, és competència exclusiva estatal, i la seua quantia es fixa en la Llei de Pressupostos Generals de l'Estat.
  
Els canvis que amb la firma del present document s'introduïxen en l'Acord de 4 de febrer de 2003 en cap cas no suposen una nova negociació dels seus termes, que mantenen la seua vigència, sinó tan sols una adaptació en la redacció d'alguns dels seus apartats que possibilite la percepció de les quantitats ja pactades, el muntant global de les quals roman invariable.
  
D'altra banda, les quanties salarials pactades en l'Acord referit en forma de percentatges de massa salarial es troben degudament consignades en els pressupostos i llistes per a ser executades.
  
Així mateix, s'estima convenient oferir a totes les organitzacions sindicals presents en la Mesa Sectorial de Justícia, tant a les que van subscriure l'Acord de 4 de febrer de 2003, com a les que van optar per no fer-ho, la seua incorporació al present document, per tal que la nova redacció del text ja pactat compte amb el major grau possible de consens amb els representants dels treballadors.
  
Per tant, l'Honorable Sr. Miguel I. Peralta Viñes, conseller de Justícia i Administracions Públiques i les organitzacions sindicals CSI-CSIF, representada pel Sr. José Vicente Cabo Iranzo; CEMSATSE, representada pel Sr. Marcelo Monzonis Lorente; CCOO, representada pel Sr. Javier Cañada Cardo; UGT-PV, representada per la Sra. Maribel Molina Montes, i STAPV-iV, representada pel Sr. Adel Francés i Asins,
  
MANIFESTEN
  
Que mostren la seua conformitat amb el contingut de l'Acord subscrit el 4 de febrer de 2003 entre la Conselleria de Justícia i Administracions Públiques i les organitzacions sindicals CSI-CSIF i CEMSATSE, sobre mesures econòmiques en matèria de complement específic i productivitat del personal al servici de l'administració de justícia dependent de la Generalitat Valenciana per als exercicis 2003 al 2005, per tal de fer possible la seua execució i aplicació,
  
ACORDEN
  
Donar una nova redacció al text de l'Acord de 4 de febrer de 2003, exclusivament en els termes següents:
  
Primer: Es dóna una nova redacció al primer paràgraf de l'apartat 2. corresponent a les mesures econòmiques previstes per a 2004, que passa a tindre el contingut següent:
  
?2. Complement autonòmic transitori: des de l'1 de juny de 2004 s'aplicarà el 8% de la massa salarial certificada a 31 de desembre de 2003 per la Conselleria d'Economia, Hisenda i Ocupació, amb una garantia mínima del 4% individual.-
  
Segon: Els apartats 1 i 2 corresponents a les mesures econòmiques previstes per al 2005 es refonen en un únic apartat, que passa a tindre el contingut següent:
  
?1. Des de l'1 de gener de 2005 s'incrementarà en un 4,5% el complement autonòmic transitori, que arribarà al 12,5% de la massa salarial certificada a 31 de desembre de 2004 per la Conselleria d'Economia, Hisenda i Ocupació, amb garantia mínima del 8,5% individual.-
  
Tercer: L'apartat 3 actual passa a ser el número 2, i s'introduïx un nou apartat 3 entre les mesures econòmiques previstes per al 2005, amb el contingut següent:
  
?3. No obstant la vigència temporal d'este acord, la retribució acordada en concepte de complement autonòmic transitori es mantindrà fins a l'entrada en vigor del complement específic previst en la Llei Orgànica del Poder Judicial, i es garantirà, en tot cas, la consolidació en concepte de complement específic del 12,5% de la massa salarial certificada a 31 de desembre de 2004 per la Conselleria d'Economia, Hisenda i Ocupació, amb una garantia mínima del 8,5% individual, i es fixarà la quantia individualitzada d'este, prèvia negociació amb les organitzacions sindicals, en elaborar les relacions de llocs de treball.
  
Tot això sense perjuí de futurs increments retributius que, si és el cas, pogueren establir-se.-
  
Finalment, les parts intervinents en este acte acorden que el 8% de la massa salarial certificada a 31 de desembre de 2003 per la Conselleria d'Economia, Hisenda i Ocupació destinada a retribuir el complement autonòmic transitori des de l'1 de juny de 2004, es distribuirà de forma lineal entre els funcionaris pertanyents als cossos de gestió processal i administrativa; tramitació processal i administrativa, i auxili judicial, avui membres dels cossos de secretaris de jutjats de Pau de municipis de més de 7.000 habitants declarats a extingir, oficials, auxiliars i agents de l'administració de justícia en tant no finalitze el procediment d'integració previst en la disposició addicional quarta de la Llei Orgànica 19/2003, de 23 de desembre, de modificació de la Llei Orgànica 6/1985, d'1 de juliol, del Poder Judicial.
  
València, 28 de setembre de 2004
  
El conseller de Justícia i Administracions Públiques: Miguel I. Peralta Viñes.
  
Pel CSI-CSIF: José Vicente Cabo Iranzo
  
Pel CEMSATSE: Marcelo Monzonis Lorente.
  
Per UGT-PV: Maribel Molina Montes
  
Per CCOO: Javier Cañada Cardo
  
Per STAPV-Iv: Adel Francés i Asins
  
III. CONVENIS I ACTES